Iḥricen akk imeqqranen n unadi d tezrawin yettwaxeddmen ar ass-a llant-d deg taɣult n tsekla n teqbaylit ttawin-t-id, tugget deg-sen, ɣef tsekla tamensayt taqburt ladɣa, isefra. D tidet, seg taggara n yiseggasen n 90 bdan yimnadiyen ttarran lwelha d unadinsen ɣer tewsit n wungal. Deg wayen yerzan asentel n tezrewt d tesleḍt n wungal n teqbaylit nezmer ad d-nini ddeqs n leqdicat i d-yellan fell-as, yal yiwen ɣef wacu i yexdem tazrewt-is; llan wid ixedmen ɣef tsiwelt, amyeḍres, tasleḍt tasentalant... Ɣef wanect-a nefren aneḍfar abrid amaynut iwakken ad d-nareẓ asalu deg unnar n leqdic asdawan, leqdic icudden ɣer tira deg wungal n teqbaylit. Simmal yettili-d unerni deg tira n wungal, simmal tawsit-a tgelu-d s umaynut d usnulfu deg tsekla taqbaylit aṭas n yimmura i d-yufraren deg tewsit-a n wungal ma neddem-d amedya ad d-naf Brahim